**DELO NA DALJAVO – 9. in 14. 4. 2020 (2 uri)**

VSEBINA: A. G. Kermauner: Srečna draga vas domača

1. šolska ura:

**Pozdravljen/-a, čas res beži in zaključuje se že četrti teden šole na daljavo. Upam, da ti samostojno delo ne povzroča težav in da razumeš učno snov – če temu ni tako, mi pošlji elektronsko sporočilo z vprašanjem in skupaj bomo zmogli.**

**Danes sem za vas pripravila učenje z i-učbenikom. Če kdo zaradi slabe povezave ne more dostopati do i-učbenika, lahko reši naloge v DZ (str. 211-214) in si pregleda s pomočjo rešitev.**

**2. Tisti, ki vam razmere dopuščajo, pa kar veselo na delo s spletnim učbenikom (za današnjo uro bo dovolj, če rešiš do dodatnih nalog).**

[**https://eucbeniki.sio.si/slo8/2365/index.html**](https://eucbeniki.sio.si/slo8/2365/index.html)

2. šolska ura:

**1. Današnja ura je namenjena nadaljnjemu delu s komedijo Srečna draga vas domača.**

**Nadaljuj tam, kjer si včeraj ostal/-a (NALOGE).**

[**https://eucbeniki.sio.si/slo8/2365/index5.html**](https://eucbeniki.sio.si/slo8/2365/index5.html)

**2. Za konec si zapiši v zvezek** (na strani za književnost).

A. G. Kermauner: Srečna draga vas domača

Alenka Goljevšček se je rodila 1933 v Ljubljani. Znana je kot slovenska pisateljica in dramatičarka ter zbiralka slovenskega ljudskega izročila. Piše za otroke in odrasle.

Besedilo *Srečna draga vas domača* se nanaša na vsebino *Povodnega moža*, a jo na nek način preoblikuje, smeši (npr. Urška in povodni mož sta postavljena v novo okolje, ni več sledi temačnosti dogajanja, zabrisana je meja med resničnimi osebami in književnimi liki – Prešeren, Urška in povodni mož …), zato lahko v tem primeru govorimo tudi o parodiji oz. travestiji.